Број: 5139/5-1

Датум: 10.08.2017. године

На основу члaна 63. Закона о јавним набавкама (“Службени Гласник Републике Србије“ 124/12,14/15 и 68/15),Комисија за јавне набавке, у поступку јавне набавке добара - **Mедицинска опрема – Инфузионе пумпе, ЈН OП 35Д/17**, даје

**ПОЈАШЊЕЊЕ КОНКУРСНЕ ДОКУМЕНТАЦИЈЕ**

**Заинтересована лица су тражили појашњења конкурсне документације у вези са припремањем понуда и то:**

1. Да ли је прихватљиво за тачку 17:

Карактеристике батерије пумпе да омогућава рад пумпе од минимум 6 сати при брзини од 25 мл на сат уместп 6 сати при највећој брзини протока?

1. Наручилац је приликом дефинисања листе минималних техничких карактеристика у оквиру захтева бр. 5 дефинисао могућност аутоматског програмирања секундарне инфузије.

Подешавања секундарне инфузије представљају застарели модел инфундовања и већина реномираних светских произвођача је прешла на новије системе који омогућавају несуњиво боље резултате у виду прецизности и једноставности инфундовања.

Овим путем молимо Наручиоца да потврди да ће прихватити уређај са иновативним и сигурним решењем секундарне инфузије у виду **релејне функције** инфузионе пумпе која омогућава засебно програмирање инфузионих пумпи уз прецизност значајно већу од тражене карактеристике.

1. Наручилац је приликом дефинисања листе минималних техничких карактеристика у оквиру захтева бр. 13 дефинисао аларм у случају неправилног дозирања.

Овим путем молимо Наручиоца да потврди да ће прихватити уређај који поседује карактеристику бољу од захтеване у виду опције дефинисања библиотеке лекова са тврдим и меким границама дозирања.

Овакав вид заштите је често присутан у техничких решењима реномираних светских произвођача и гарантује безбедност пацијената али истовремено умногоме олакшава рад корисницима јер поред дефинисања самих граница дозирања, библиотека лекова подразумева могућност груписања лекова у категорије сходно потребама корисника као и бирање јединица у којима ће се концентрација/запремина/количина лека изражавати.

1. Наручилац је у оквиру листе минималних техничких карактеристика под захтевом бр. 17 дефинисао време рада пумпе на батеријском напајању, као и време пуњења батерије.

Молимо Наручиоца да измени захтев у складу са члановима 71 и 72 и поступи у складу са члаом 10 Закона о јавним набавкама чиме ће обезбедити конкуренцију, тако да исти гласи:

„Омогућава рад пумпе од минимум 5 сати при стандардном протоку“.

Стандардни проток за који већина произвођача дефинише трајање батерије је 25 мл/х.

**Одговор наручиоца:**

Увидом стручних чланова комисије у објављену спецификацију и конкурсну документацију утврђено је да је дошло до пропуста и да иста не одговара стварним потребама Наручиоца, и да није у складу са захтевом Одељења КБ Центра. Наручилац ће донети и објавити Одлуку у складу са Законом о јавним набавкама.

Дн:

- порталу ЈН

- сајту наручиоца

КОМИСИЈА ЗА ЈАВНУ НАБАВКЕ

ЈН ОП 35Д/17